
Οι Μελοδοιπόροι της Κοινο_Τοπίας στα Μαρκάτια

Το Μουσικό Σχήμα ‘‘Μελοδοιπόροι’’ της Εταιρείας Κοινωνικής Δράσης και Πολιτι- σμού Κοινο_Τοπία www.koinotopia.gr συμμετείχε στα Μαρκάτια, το ετήσιο βιωματικό φεστιβάλ που διοργανώνεται στην ιστορική συνοικία Μαρκάτο της Πάτρας από τον οργανισμό Mosaic / Πολιτισμός & Δημιουργικότητα. Η εκδήλωση διάρκειας μιας περίπου ώρας πραγματοποιήθηκε την Κυριακή 27 Σεπτεμβρίου στο φιλόξενο χώρο της οργάνωσης, Καραϊσκάκη 153, στο κέντρο της Πάτρας.
Το πρόγραμμα των Μελοδοιπόρων ενθουσίασε τους δεκάδες παραβρισκόμενους   οι οποίοι συμμετείχαν σιγοτραγουδώντας… Χρώμα δεν αλλάζουνε τα μάτια / Δ.Παπαδημητρίου, Αν θυμηθείς τ’ ονειρό μου / Μ.Θεοδωράκης, Αναθεμά σε / Π.Θαλασσινός, Μυρτιά / Μ.Θεοδωράκη, Καημός / Μ.Θεοδωράκης, Στράτα τη στράτα / Μ.Θεοδωράκης, Αγάπη που ’γινες δίκοπο μαχαίρι / Μ.Χατζηδάκις, Βήμα βήμα / Χ.Νικολόπουλος, Της ξενιτιάς (Φεγγάρι μάγια μου ’κανες) / Μ.Θεοδωράκης, Μάτια βουρκωμένα / Σ.Ξαρχάκος, Η μπαλάντα του Αντρίκου / Μ.Θεοδωράκης, Το δίχτυ / Σ.Ξαρχάκος, Το φεγγάρι κάνει βόλτα / Μ.Θεοδωράκης, Στρώσε το στρώμα σου / Μ.Θεοδωράκης, Με τον βοριά / Γ.Ζαμπέτας, Μια Σμυρνιά στο παραθύρι / Παραδοσιακό, Στο Λαύριο γίνεται χορός / Μ.Χατζηδάκις.
Το Σχήμα αποτελούν οι μουσικοί Σπύρος Βούτσιας (μπουζούκι), Ανδρέας Ανδρεόπουλος (μπουζούκι), Γιάννης Μπακαλάρος (κιθάρα) και οι χορωδοί Γιόλα Γασπαρινάτου, Μαρία Μυλωνά, Γιάννης Χασαπόπουλος και Λέττα Ξυδιά.
Η Κοινο_Τοπία στα πλαίσια της προαγωγής του Πολιτισμού συμμετείχε για 2η χρονιά στα ‘‘Μαρκάτια’’ με τη διοργάνωση της μουσικής βραδιάς αλλά και τη φιλοξενία ενός εικαστικού έργου του ζωγράφου Γιώργου Οικονόμου, στην πρόσοψη του πολυχώρου. Έργα του καλλιτέχνη που απεικονίζουν το Μαρκάτο μιας άλλης εποχής κόσμησαν βιτρίνες της περιοχής σε μια πρωτότυπη ανοιχτή εικαστική έκθεση.

Τα Μαρκάτια στον 3ο τους χρόνο όπως αναγράφουν στην ανάρτησή τους ‘‘σε προ(σ)καλούν να ζήσεις μοναδικές στιγμές στην πιο ιστορική συνοικία της Πάτρας, τον Μαρκάτοπο. Ένα αμφίδρομο ταξίδι στο χρόνο, ένα καλπασμό από το πώς στο όπως και το αντίστροφο. Μια πρωτοβουλία του Mosaic / Πολιτισμός & Δημιουργικότητα
· Τοποθεσία: Συνοικία Μαρκάτο και Ρωμαϊκό Στάδιο, Πάτρα
· Χαρακτήρας: Στοχεύει στην ανάδειξη της ιστορίας, της αρχιτεκτονικής και του πολιτισμού της παλιάς γειτονιάς
· Δράσεις: Περιλαμβάνει μουσικές συναυλίες, προβολές ταινιών, εργαστήρια για παιδιά, εκθέσεις και οργανωμένες ξεναγήσεις

